SZÁNDÉKNYILATKOZAT

a Nemzeti Hidrogén-technológiai Platformba történő belépéshez

Aláíróként

* **egyetértek azzal**, hogy a hidrogénre, mint szekunder energiahordozóra, illetve a tüzelőanyag-cellára, mint áramforrásra épülő innovatív technológiák kiemelt figyelmet érdemlő kulcsterületek, melyeknek meghatározó szerepük lehet a jövő fenntartható energetikai rendszereiben és mobilitásában;
* tekintettel a jelentős ipari és szakmai potenciálra, amit hidrogén-technológiák a magyar gazdaság számára jelenthetnek, **fontosnak tartom** az érintett szereplők célzott és szervezett együttműködését a hidrogén és hidrogén-technológiák hazai megjelenése, erőteljes térnyerése és a bennük rejlő gazdasági és környezetvédelmi előnyök kiaknázása érdekében;
* fentiek szellemében, az iparági együttműködés katalizálása céljából **támogatom** a Nemzeti Hidrogén-technológiai Platform megalakítását, illetve működését a gazdaság, a tudomány és az állam- valamint a közigazgatás érintett szereplőinek részvételével;
* **kifejezem szándékomat**, hogy tagként részt vegyek a **Nemzeti Hidrogén-technológiai Platform** munkájában, a következő átfogó célok elérése érdekében:
* hidrogén-technológiai iparági „fehér könyv” kidolgozása, különös tekintettel a hidrogén alapú energetika és mobilitás jövőjére,
* törvényhozási és szabályozási feladatok felmérése,
* nemzetközi kapcsolatépítés,
* részvétel az európai uniós K+F+I támogatási programok tervezésében és végrehajtásában
* a magyar gazdaság számára innovációs és növekedési potenciált jelentő fókuszterületek azonosítása, kiemelt hangsúllyal a KKV-k bevonására is,
* javaslattétel az ösztönző és szabályozási eszközök kialakításának megalapozásához.
* **támogatom** a Platform működését, amelynek irányítását stratégiai szinten az alábbi összetételű Steering Committee (Irányítóbizottság) végzi:

|  |  |  |
| --- | --- | --- |
| Lepsényi István | VALOR HUNGARIAE Zrt. | vezérigazgató |
| Bertalan Zsolt | MVM Csoport | csoportszintű innovációs igazgató |
| Szigeti Ádám | Eötvös Lóránd Kutatási Hálózat | főtitkár |
| Goldfárth József, Dr | MOL Nyrt. | innovációk piacraviteléért felelős vezetőt |
| Dirk Janetzko | AVL Hungary Kft. | ügyvezető igazgató |
| Hirth Ferenc | Kontakt-Elektro Kft. | ügyvezető igazgató |

Az Irányítóbizottság, illetve a Platform munkáját az operatív feladatok és a működési feltételek vonatkozásában az alábbi összetételű Operatív Menedzsment segíti:

|  |  |  |
| --- | --- | --- |
| Butsi Zoltán | VALOR HUNGARIAE Zrt. | innovációs igazgató |
| Dr. Tompos András | Eötvös Lóránd Kutatási Hálózat, TTK | igazgató |
| Mayer Zoltán | Magyar Hidrogén és Tüzelőanyag-cella Egyesület | titkár |
| Dr. Gábriel Róbert | Pécsi Tudományegyetem | rektori megbízott |

Egyéb információk:

* A Platform szervezetének kialakítása, munkájának megvalósítása két fázisban történik.
* Első fázisban az NHT Platform projektszervezetként új jogi személy létrehozása nélkül történik, ahol a szükséges kötelezettségvállalásokat a fentebb felsorolt Partnerek (Irányító Bizottság, Operatív Menedzsment) biztosítják. Ebben a fázisban tagdíjfizetési kötelezettség nincs, a tagok önkéntes hozzájárulással segítik a Platform feladatainak ellátását, melyet az - I. fázisra vonatkozó - Együttműködési Keretmegállapodás tartalmaz.
* Második fázisban, az I. fázis eredményeitől, a Fehér Könyvben leírtaktól függően kb. egy éven belül önálló jogi személyiségű platformszervezet alakul(hat), az első fázis során közösen meghatározott feltételekkel és tagdíjjal. A Platform II. fázisában a cél az önfenntartó működés biztosítása. A Platform II. fázisában történő részvételre külön csatlakozási nyilatkozat és szervezeti működési rend készül, amely szabályozza a platform megszűnésének feltételeit is.
* Jelen szándéknyilatkozat aláírása a Platform az első fázisban történő részvételre vonatkozik, pénzügyi kötelezettséget nem jelent.
* A platform (teljes jogú) tagjai vállalják, hogy a hidrogéntechnológiával kapcsolatos tevékenységükről, szervezetükről - előzetes felhatalmazás alapján és egyeztetett formában - a Fehér Könyv, illetve a Platform egyéb publikációi számára információkat szolgáltatnak, beleértve a már meglévő és a jövőben középtávon kifejlesztendő, kialakítandó hidrogén-technológiai kompetenciákat. A fentiekben szerint megadott tagi adatok a projektszervezet honlapján a tagok számára elérhetővé és kereshetővé válnak.
* A platform küldetése:
* A hidrogéntechnológiával kapcsolatos hazai szakemberképzés és innovációs tevékenyég előmozdítása;
* Az érintett ipari és szolgáltató rendszerek nemzetgazdasági szempontból releváns elemeinek hazai telepítését és fejlesztését biztosító feltételrendszer megalapozása;
* A fenti célok eléréshez szükséges nemzetközi kapcsolatrendszer és együttműködés kiépítése;
* Összegezve: érdemi hozzájárulás a hazai „H-gazdaság” megteremtéséhez.
* A platform legfontosabb feladatai:
* Iparági „Fehér Könyv” (Platform tanulmány) elkészítése, amely hozzájárulhat egy hazai hidrogén stratégia kidolgozásához is;
* A hidrogéntechnológiával kapcsolatos ipari igények, K+F+I és gyártási kompetenciák összegyűjtése, ebből egy adatbázis összeállítása és karbantartása,
* A K+F+I képességekkel és releváns szakemberképzéssel rendelkező egyetemek és kutatóműhelyek azonosítása és bevonása a szakmai munkába;
* Intézményesített információáramlás biztosítása az igények és képességek találkozásához, mind a Platform tagok között, mind az államigazgatás és az ipar érdekelt szereplői felé,
* Hazai helyzet és nemzetközi trendek elemzése, célszerű nemzetgazdasági fókuszterületek azonosítása;
* Jogszabályok véleményezése;
* Javaslattétel a szükséges jogalkotási feladatokra, szabványosításra és K+F+I támogatási konstrukciókra;
* Kapcsolattartás a releváns nemzetközi szakmai szervetekkel és uniós hatóságokkal;
* Figyelemmel kísérni és megismertetni a hazai érintettekkel a releváns EU irányelvek és hazai stratégiák azon előírásait és lehetőségeit, amelyek segíthetik a hidrogén-technológiák hazai elterjedését;
* Konferenciák, szakmai párbeszéd szervezése, releváns nemzetközi tudás begyűjtése

E szándéknyilatkozat aláírásával egyúttal szakmai NHT Platform kapcsolattartót jelölök ki saját szervezetemen belül, és felhatalmazom a Platform Irányítóbizottságát és Operatív Menedzsmentjét, hogy részemre – illetve a kijelölt kapcsolattartó részre - szakmai anyagokat, kérdőíveket, véleményezendő előterjesztéseket és más, a platform munkájához szükséges információkat küldjenek, valamint kifejezem együttműködési szándékomat a Nemzeti Hidrogén-technológiai Platform sikeres megszervezéséhez és működtetéséhez.

Szervezetünk szakmai kapcsolattartója az NHT Platform munkájában:

|  |  |  |
| --- | --- | --- |
| Vállalat /szervezet neve: |  | |
|  | Elsődleges kapcsolattartó | Másodlagos kapcsolattartó |
| név: |  |  |
| beosztás: |  |  |
| e-mail: |  |  |
| telefon: |  |  |
| cím: |  |  |

Vállalt tagság módja (x-el jelölendő):

|  |  |
| --- | --- |
| * (teljes jogú) tag: |  |
|  |  |
| * támogató tag\*: |  |

*\* „támogató tag”: e tagsági státuszt alapvetően a – hidrogén-technológiák terén bizonyított szakmai munkássággal vagy elköteleződéssel rendelkező – magánszemélyek, valamint államigazgatási vagy közjogi szervezetek kérhetnek, amelyek sajátos jogi helyzetükből adódóan (teljes jogú) tagsági státuszt nem vállalhatnak. Továbbá szintén a Platform támogató tagja lehet olyan jogi személy (pl. vállalat), amely elsődlegesen megfigyelői státuszban kíván szerepet vállalni a Platform munkájában, és hozzájárulását csak önkéntes alapon, eseti jelleggel tudja vagy kívánja teljesíteni.*

*A „(teljes jogú) tag” és „támogató tag” kötelezettségeit, illetve jogait az Együttműködési Keretmegállapodás dokumentum tartalmazza részletesen.*

Budapest, 2020. …………. …………

………………………….….……………….

aláíró szervezet képviselője, beosztása